Вранещица (община)
Вранещица () е община в централната част на Северна Македония, съществувала от 1996 до 2013 година, когато е присъединена към община Кичево. Общината обхваща 15 села в пролома на река Треска (Голема) между планините Бушова от юг и Целовица от север. Седалище на общината е едноименното село Вранещица, а площта ѝ е 109,13 km2. Населението на общината е 1322 (2002), предимно македонци. Гъстотата на населението в общината е 12,11 жители на km2. Последен кмет на община Вранещица е Ванчо Сърбаковски.

Структура на населението 
Според преброяването от 2002 година община Вранещица има 1322 жители.

Бележки 

Бивши общини в Северна Македония